EkBass/fiwiki-20250220-pages-articles huggingface dataset:
Miss Turku

Miss Turku on Turussa vuosittain järjestettävä kauneuskilpailu, jonka järjestäjänä toimii turkulainen mallitoimisto Fashion Team. Kilpailu on järjestetty vuodesta 1989 lähtien. Kilpailun ensimmäinen voittaja oli Nina Björkfelt. Muun muassa Lola Wallinkoski, Jenni Dahlman, Saija Palin, Ellen Jokikunnas, Tanja Karpela ja Minna Kuukka ovat aloittaneet uransa Miss Turku -kilpailusta. ==Miss Turku -voittajat== Vuosi Miss Turku I perintöprinsessa II perintöprinsessa 1989 Nina Björkfelt 1990 Tanja Vienonen 1991 Minna Kuukka Karita Lehto Tiina Salmesvirta 1992 Petra von Hellens Marika Silvan 1993 Sanna Leinonen Sanna Alppiranta Katja Ruokonen 1994 Susanna Urpo Tiia Litja Johanna Rosten 1995 Carina Riikonen Lola Odusoga 1996 Janette Kyröläinen Hanna Hirvonen 1997 Melina Järvinen Saija Palin Sanna Himberg 1998 Jenni Dahlman Elina Hurve Heidi Sjöblom 1999 Marjo Heikkilä Ann Björklöf Monica Nystedt 2000 Mia Elo Jasmin Mäntylä Terhi Jokila 2001 Saara Hiivola Jenni Hietanen Mia Pelttari 2002 Janette Sainio Maritza Engström Johanna Himanen 2003 Sanna Kankaanpää Noora Lindholm Heidi Björklund 2004 Nina Tikanmäki Elina Nurmi Inka Nurmisto 2005 Sarianna Kankaristo Milla Salo Saara Viljanen 2006 Rita Aaltolahti Eveliina Koivusalo Minna Halme 2007 Tuulia Uusitalo Maria Mattelmäki Valentina Jäspi 2008 Johanna Ahlbäck Monica Landén Aura Staël von Holstein 2009 Noora Salo Pilvi Vigberg Jaana Zaitseva 2010 Wilma Yläjärvi Jasmin Linke Veera Lempää 2011 Elina Demasör Anette Mankolanaho Tuuli Kivinen 2012 Jasmin Laulumaa Annina Bouthour Inka Jäntti 2013 Rosanne Parikka Katri Sjöberg Anna Merimaa 2014 Heta Sallinen Timna Niemi Riia Haltia 2015 Hilla Kortetjärvi Elise Soini Mirka Vahtera 2016 Lotta Piispa Lotta Nikander Emilia Anttikoski 2017 Anniina Parkkari Iida Vuorinen Emilia Mela 2018 Aino Kekkonen Desiré Mattsson Olivia Heinonen 2019 Maria Pakkonen Olivia Hovi Mari-Ella Lahtinen 2021 Kiia Arjasmaa Isabelle Wahlroos Evi Kulmala 2023 Riia Welling Anna Kalen Julia Podkolina ==Aiheesta muualla== * Mallitoimisto Fashion Teamin kotisivut Luokka:Suomen kauneuskilpailut
Not Alone

Not Alone on armenialaisen laulajan Aram Mp3:n kappale, jolla hän edusti Armeniaa vuoden 2014 Eurovision laulukilpailussa Tanskassa. Kappale julkistettiin 14. maaliskuuta 2014. "Not Alone" on balladi, johon sisältyy myös dubstepia. Laulajan mukaan kappaleen viesti on: "Älä koskaan luovuta, ja taistele aina rakkauden puolesta. Yksi suudelma voi muuttaa kaiken." Sen on säveltänyt esittäjä itse ja sanoittanut hänen paras ystävänsä, Garik Papoyan. Aram Mp3 pääsi 6. toukokuuta pidetyssä ensimmäisessä semifinaalissa Eurovision laulukilpailun finaaliin, joka nähtiin 10. toukokuuta 2014.Aram sijoittui loppukilpailussa neljänneksi. ==Lähteet== Luokka:Vuoden 2014 euroviisuedustuskappaleet Luokka:Armenian euroviisuedustuskappaleet Luokka:Popkappaleet
You’re the Voice

You’re the Voice on suomalaisen a cappella -yhtye Club for Fiven 14. lokakuuta 2009 julkaistu neljäs studioalbumi. Julkaisuviikollaan albumi nousi Suomen virallisen albumilistan 18:nneksi (43/2009) ja yhdeksännellä listaviikollaan se saavutti parhaan sijoituksensa, 8. Yhteensä albumi oli listalla 16 viikkoa, minkä jälkeen se on noussut kahdeksi viikoksi mid-price listalle. Albumi on yli 16 000 kappaleen myynnillään myynyt kultaa. Albumista on syksyllä 2009 julkaistun perusversion lisäksi julkaistu Special Edition toukokuussa 2010, joka sisältää yhden bonuskappaleen. You’re the Voice -albumin kappaleet ovat coverversioita ulkomaisista pop- ja rock-klassikkokappaleista. Kappaleet ovat alun perin esittäneet Dire Straits, Kate Bush, John Farnham, Genesis, Eurythmics, David Bowie, Heart, The Police, U2, Red Hot Chili Peppers sekä Metallica. Albumilta julkaistiin singleinä kappaleet "Sweet Dreams (Are Made of This)", "Brothers In Arms" ja "Running Up That Hill", josta julkaistiin täysin ihmisäänellä tehty danceremix-versio. "Brothers In Arms" nousi loppuvuodesta 2009 sekä lataus- että singlelistalle: latauslistalla parhaimmillaan 16:nneksi ja singlelistalla 20:nneksi. ==Kappaleet== ==Lähteet== Luokka:Vuoden 2009 albumit Luokka:Club for Fiven albumit
Juha Kangas

Juha Kangas -nimisiä henkilöitä ovat: *Juha Kangas (kapellimestari) (s. 1945), Keski-Pohjanmaan Kamariorkesterin entinen johtaja. *Juha Kangas (ralliautoilija) (s. 1973), suomalainen entinen ralliautoilija.
Juha Kangas (ralliautoilija)

Juha Kangas (s. 23. joulukuuta 1973) on suomalainen, kilpauransa lopettanut ralliautoilija. Hän ajoi rallin MM-sarjassa vuosina 1996–2004. Kaikkiaan Kangas ajoi urallaan 25 MM-osakilpailua, joista paras saavutus oli vuonna 1997 Ruotsin rallin N-ryhmän kolmas ja yleiskilpailun 13. sija. == Ura == === Taustaa === Monen muun suomalaisen ralliautolijan tavoin Juha Kangas kasvoi maanviljelijäperheessä. Ensimmäisen kerran hän pääsi kotitilallaan traktorin ohjaimiin viisivuotiaana ja auton rattiin viitisen vuotta myöhemmin. Ensimmäisen rallinsa hän ajoi vuonna 1992 monien muiden aloittelevien rallikuskien tapaan takavetoisella F-ryhmän Ford Escortilla. Vuonna 1994 Kangas voitti rallin SM-sarjassa junioreiden mestaruuden. Tämän ansiosta hän pääsi AKK:n nuorten kuljettajien valmennusryhmään, ja harrastus vaihtui vakavasti otettavaksi työksi, ilman nuotteja ajettava "pimeät" rallit nuotitettaviksi kilpailuiksi ja takavetoinen Escort nelivetoiseen Mitsubishiin. === Prodrive-sopimus === Vuonna 1998 Prodrive teki viiden vuoden sopimuksen Kankaan kanssa. Samana vuonna Uuden-Seelannin rallissa Kangas sai ajaa tehtaan kolmosautoa. Kartanlukijaksi tuli kokenut Pentti Kuukkala. Kilpailu päättyi ulosajoon 12. erikoiskokeella. Seuraavan vuoden aikana hän sai ajaa N-ryhmän Subarulla kuudessa kisassa, minkä jälkeen Subaru-sopimus purettiin. Kuudesta startistaan N-ryhmän Subarulla kolmessa Kangas ajoi maaliin ja kolmessa tuli keskeytys. Paras saavutus oli Production WRC -luokan eli N-ryhmän kolmas sija Portugalin rallissa 1999. === SM-sarjaa === Kaudet 2000 ja 2001 Kangas ajoi vuokratuilla Toyota Corolla WRC -autoilla SM-sarjaa ja molempina vuosina kauden päätteeksi yksityisellä N-ryhmän Mitsubishi Lancer Evolutionilla Australian MM-rallin. === Sopimus Suzukille === Kaudelle 2001 Kangas sai sopimuksen Suzukin tehdastiimiin FIA Junior WRC -sarjan ajamisesta Suzukin Super1600 -luokan Igniksellä. Seitsemästä startista neljä päättyi keskeytykseen eikä hän muissakaan yltänyt lähellekään luokan kärkeä. Niinpä sopimusta ei tuon kauden jälkeen uusittu. === Jäähdyttelyä Australiassa === Kausilla 2003–2005 Kangas ajoi joitakin ralleja Australiassa paikallisen Les Walkden Racingin N-ryhmän Mitsubishilla ja Subarulla kartanlukijanaan englantilainen Julia Rabbett-Barkley. Kaudella 2005 Kangas ajoi myös kotimaassa Lasse Hirvijärven kanssa Tunturirallin ja SM Vaakuna rallin. Kaudella 2004 Kangas sijoittui Australian rallisarjassa neljänneksi ja uransa päätöskaudella 2005 viidenneksi. == Lähteet == == Aiheesta muualla == * http://www.ewrc-results.com/profile.php?p=968&t;=Juha-Kangas * http://www.juwra.com/kangas_juha.html Luokka:Suomalaiset ralliautoilijat Luokka:Vuonna 1973 syntyneet Luokka:Elävät henkilöt
Jim Kelly

James Milton Kelly (5. toukokuuta 1946 Millersburg, Kentucky – 29. kesäkuuta 2013 San Diego, Kalifornia) oli yhdysvaltalainen elokuvanäyttelijä ja kamppailulajien ohjaaja. Hän tuli tunnetuksi 1970-luvulla Lohikäärmeen kidassa elokuvan myötä ja esiintyi sittemmin blaxploitaatioelokuvissa, kuten Black Belt Jones ja Hot Potato.DVD set is devoted to '70s martial arts star Jim Kelly Los Angeles Times 10.1.2010 Viitattu 4.5.2014 ==Lähteet== Luokka:Yhdysvaltalaiset elokuvanäyttelijät Luokka:Vuonna 1946 syntyneet Luokka:Vuonna 2013 kuolleet
Nathanael af Schultén nuorempi

Nathanael Gerhard af Schultén nuorempi (16. kesäkuuta 1794 Nauvo – 5. elokuuta 1860 Turku) oli matematiikan professori ja kanslianeuvos. Af Schulténin vanhemmat olivat professori, senaattori Nathanael Gerhard af Schultén vanhempi ja Jacobina Theodora Finckenberg. Hän valmistui filosofian maisteriksi Uppsalassa 1815 ja siirtyi sitten Turkuun, missä julkaisi merkittävän tutkimuksen De motu corporum libera in medio resistente (1815–1817). Sovelletun matematiikan dosentiksi Turun Akatemiaan hänet nimitettiin 1816 ja matematiikan ja fysiikan apulaiseksi 1817. Matematiikan professorina af Schultén toimi 1826-1855, vt. matematiikan professori hänestä oli tullut jo 1824. Af Schultén teki vuonna 1824 omalla kustannuksellaan opintomatkan Ruotsiin, Englantiin, Ranskaan, Saksaan ja Tanskaan. Af Schultén oli paitsi pidetty opettaja, myös tuottelias tutkija, joka julkaisi useita kymmeniä tutkimuksia aritmetiikan, algebran, geometrian, matemaattisen analyysin, mekaniikan ja optiikan kysymyksiä. Ruotsin tiedeakatemia palkitsi hänet 1819 sarjateorian tutkimuksesta. 1829 hänen julkaisemansa tutkimus Note sur la tension des fils élastiques, jossa oikaistiin eräs Joseph-Louis Lagrangen virhe, herätti suurta huomiota. Myös hänen väitöskirjasarjaansa Strödda anteckningar rörande grunderna af aritmetiken och geometrien (1849–1852) pidettiin ansiokkaana. Vuonna 1841 af Schultén julkaisi Suomen kouluissa sittemmin pitkään käytössä olleet logaritmitaulut. Af Schultén oli Suomen Tiedeseuran perustajia ja sen ensimmäinen pysyvä sihteeri 1838-1855. Af Schulténille myönnettiin ansioistaan kanslianeuvoksen arvo. Af Schulténin puoliso vuodesta 1832 oli Agatha Eleonora von Knorring (k. 1886). ==Lähteet== * Sivu 672. ==Aiheesta muualla== * Viitattu 4.5.2014. * Af Schulténin ansioluettelo (ruotsiksi) (Viitattu 4.5.2014) * Af Schulténin logaritmitaulut (Viitattu 4.5.2014) Luokka:Turun akatemian professorit Luokka:Keisarillisen Aleksanterin-Yliopiston professorit Luokka:Suomalaiset matemaatikot Luokka:Vuonna 1794 syntyneet Luokka:Vuonna 1860 kuolleet Luokka:Suomalaiset professorit
N-fenyyli-1-naftyyliamiini

N-fenyyli-1-naftyyliamiini (C16H13N) on aromaattisiin amiineihin kuuluva orgaaninen yhdiste. Yhdistettä käytetään kumien ja muovien hapettumisenestoaineina ja biokemiassa tutkimuskemikaalina. ==Ominaisuudet== Huoneenlämpötilassa N-fenyyli-1-naftyyliamiini on puhtaana värittömiä kiteitä, mutta epäpuhtaudet värjäävät sen tyypillisesti violetiksi. Yhdiste ei liukene veteen, mutta liukenee orgaanisiin liuottimiin kuten etanoliin, asetoniin, kloroformiin ja bentseeniin. N-fenyyli-1-naftyyliamiini on myrkyllistä ja ärsyttää hengitysteitä ja ihoa. Yhdiste voi lisätä methemoglobiinin määrää veressä, mikä ilmenee ihon sinistymisenä aineelle altistumisen jälkeen. ==Valmistus ja käyttö== N-fenyyli-1-naftyyliamiinia voidaan valmistaa 1-naftolista ja aniliinista 180 °C lämpötilassa.Gerald Booth: Naphthalene Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 4.5.2014. Katalyyttinä on happokatalyytti esimerkiksi sulfaniilihappo. Toinen harvinaisempi tapa on lähteä 1-naftyyliamiinista ja aniliinista kaasufaasireaktiolla, jota katalysoi alumiinioksidi. N-fenyyli-1-naftyyliamiinia käytetään kumeissa hapettumisenestoaineena ja se suojaa kumeja hapen ja lämmön vaikutuksilta. Yhdistettä voidaan käyttää myös öljytuotteiden stabilisaattorina. N-fenyyli-1-naftyyliamiini sitoutuu voimakkaasti hiirten MUP-proteiiniin (major urinary protein) muodostaen fluoresoivan kompleksin. Tätä kompleksinmuodostusta voidaan käyttää hyväksi biologisissa ja biokemiallisissa tutkimuksissa. ==Lähteet== Luokka:Amiinit Luokka:Aromaattiset yhdisteet
Moottoripyöräilyn Grand Prix -kausi 1995

Moottoripyöräilyn Grand Prix -kausi 1995 on järjestyksessään 47. MotoGP:n MM- sarjan kausi. Osakilpailuja ajettiin 13 kappaletta kolmessa eri luokassa. ==Kilpailukalenteri== Nro Päivämäärä Kilpailu Rata 125cc-voittaja 250cc- voittaja 500cc-voittaja Raportti 1 26. maaliskuuta Australian Grand Prix Eastern Creek Haruchika Aoki Ralf Waldmann Mick Doohan Raportti 2 2. huhtikuuta Malesian Grand Prix Shah Alam Garry McCoy Max Biaggi Mick Doohan Raportti 3 23. huhtikuuta Japanin Grand Prix Suzuka Haruchika Aoki Ralf Waldmann Daryl Beattie Raportti 4 7. toukokuuta Espanjan Grand Prix Jerez Haruchika Aoki Tetsuya Harada Alberto Puig Raportti 5 21. toukokuuta Saksan Grand Prix Nürburgring Haruchika Aoki Max Biaggi Daryl Beattie Raportti 6 11. kesäkuuta Italian Grand Prix Mugello Haruchika Aoki Max Biaggi Mick Doohan Raportti 7 24. kesäkuuta Hollannin TT-ajot Assen Dirk Raudies Max Biaggi Mick Doohan Raportti 8 9. heinäkuuta Ranskan Grand Prix Le Mans Haruchika Aoki Ralf Waldmann Mick Doohan Raportti 9 23. heinäkuuta Britannian Grand Prix Donington Kazuto Sakata Max Biaggi Mick Doohan Raportti 10 20. elokuuta Tšekin Grand Prix Brno Kazuto Sakata Max Biaggi Luca Cadalora Raportti 11 17. syyskuuta Rio de Janeiron Grand Prix Jacarepagua Masaki Tokudome Doriano Romboni Luca Cadalora Raportti 12 24. syyskuuta Argentiinan Grand Prix Buenos Aires Emilio Alzamora Max Biaggi Mick Doohan Raportti 13 8. lokakuuta Euroopan Grand Prix Catalunya Haruchika Aoki Max Biaggi Àlex Crivillé Raportti ==MM-pisteet== ===500cc=== 500cc-luokan loppupisteet Sija Ajaja Pyörä Pisteet 1 Mick Doohan Honda NSR500 248 2 Daryl Beattie Suzuki RGV500 215 3 Luca Cadalora Yamaha YZR500 176 4 Àlex Crivillé Honda NSR500 166 5 Shinichi Ito Honda NSR500 127 6 Loris Capirossi Honda NSR500 108 7 Alex Barros Honda NSR500 104 8 Alberto Puig Honda NSR500 99 9 Norifumi Abe Yamaha YZR500 81 10 Loris Reggiani Aprilia RSA500 59 ===250cc=== 250cc-luokan loppupisteet Sija Ajaja Pyörä Pisteet 1 Max Biaggi Aprilia 283 2 Tetsuya Harada Yamaha 220 3 Ralf Waldmann Honda 203 4 Tadayuki Okada Honda 136 5 Jean-Philippe Ruggia Honda 115 6 Nobuatsu Aoki Honda 105 7 Luis D'Antin Honda 88 8 Kenny Roberts, Jr. Yamaha 82 9 Doriano Romboni Honda 75 10 Olivier Jacque Honda 66 ===125cc=== 125cc-luokan loppupisteet Sija Ajaja Pyörä Pisteet 1 Haruchika Aoki Honda 224 2 Kazuto Sakata Aprilia 140 3 Emilio Alzamora Honda 129 4 Akira Saito Honda 127 5 Dirk Raudies Honda 124,5 6 Stefano Perugini Aprilia 118 7 Masaki Tokudome Aprilia 105,5 8 Tomomi Manako Honda 102 9 Hideyuki Nakajoh Honda 88 10 Peter Öttl Aprilia 76 == Lähteet == Luokka:MotoGP-kaudet Luokka:Vuoden 1995 moottoriurheilu
Moottoripyöräilyn Unkarin Grand Prix

Unkarin Grand Prix oli ratamoottoripyöräilyn MM-sarjan osakilpailu. Se ajettiin vain kaksi kertaa vuosina 1990 ja 1992. ==Voittajat== motogp.com * Statistics Vuosi Rata 125 cc 125 cc 250 cc 250 cc 500 cc 500 cc Raportti Vuosi Rata Ajaja Pyörä Ajaja Pyörä Ajaja Pyörä Raportti 1992 Hungaroring Alessandro Gramigni Aprilia Luca Cadalora Honda Eddie Lawson Cagiva Raportti 1990 Hungaroring Loris Capirossi Honda John Kocinski Yamaha Mick Doohan Honda Raportti ==Lähteet== Unkari Luokka:Unkarin urheilutapahtumat Luokka:Unkarin moottoriurheilu Luokka:Mogyoród
Moottoripyöräilyn Indianapolisin Grand Prix

Indianapolisin Grand Prix on ratamoottoripyöräilyn MM-sarjan osakilpailu. Se ajetaan Indianapolis Motor Speedwaylla Yhdysvalloissa. Kilpailusta käytetään nimeä Indianapolisin Grand Prix, koska Yhdysvaltain Grand Prix -nimi oli varattu Laguna Secassa ajetulle kilpailulle. ==Voittajat== Race Summaries - Indianapolis Motor Speedway Vuosi Rata 125 cc 125 cc 250 cc 250 cc MotoGP MotoGP Raportti Vuosi Rata Ajaja Pyörä Ajaja Pyörä Ajaja Pyörä Raportti 2008 Indianapolis Nicolás Terol Aprilia Peruttu Peruttu Valentino Rossi Yamaha Raportti 2009 Indianapolis Pol Espargaró Derbi Marco Simoncelli Gilera Jorge Lorenzo Yamaha Raportti Vuosi Rata 125 cc 125 cc Moto2 Moto2 MotoGP MotoGP Raportti 2010 Indianapolis Nicolás Terol Aprilia Toni Elías Moriwaki Dani Pedrosa Honda Raportti 2011 Indianapolis Nicolás Terol Aprilia Marc Márquez Suter Casey Stoner Honda Raportti Vuosi Rata Moto3 Moto3 Moto2 Moto2 MotoGP MotoGP Raportti 2012 Indianapolis Luis Salom Kalex Marc Márquez Suter Dani Pedrosa Honda Raportti 2013 Indianapolis Álex Rins KTM Esteve Rabat Kalex Marc Márquez Honda Raportti ==Lähteet==
Moottoripyöräilyn Venezuelan Grand Prix

Venezuelan Grand Prix oli ratamoottoripyöräilyn MM-sarjan osakilpailu. Se ajettiin kausina 1977-1979 San Carlosin radalla. ==Voittajat== motogp.com * Statistics Vuosi Rata 125 cc 125 cc 250 cc 250 cc 350 cc 350 cc 500 cc 500 cc Raportti Vuosi Rata Ajaja Pyörä Ajaja Pyörä Ajaja Pyörä Ajaja Pyörä Raportti 1979 San Carlos Circuit Angel Nieto Minarelli Walter Villa Yamaha Carlos Lavado Yamaha Barry Sheene Suzuki Raportti 1978 San Carlos Circuit Pier Paolo Bianchi Minarelli Kenny Roberts Yamaha Takazumi Katayama Yamaha Barry Sheene Suzuki Raportti 1977 San Carlos Circuit Angel Nieto Bultaco Walter Villa Harley Davidson Johnny Cecotto Yamaha Barry Sheene Suzuki Raportti ==Lähteet== Venezuela Luokka:Venezuelan urheilu
HTC One (M7)

HTC One -puhelinmalli julkaistiin keväällä 2013. ==Ominaisuudet== Puhelin on kokonaan alumiinia ja siinä on edessä kaksi stereokaiutinta. HTC Onen suorituskyvystä huolehtii Qualcommin Snapdragon 600 -järjestelmäpiiri (APQ8064T), joka sisältää neljä 1,7 GHz Krait 300 -prosessoriydintä, Adreno 320 GPU:n sekä kaksi gigatavua RAM-muistia. HTC Onen näyttönä toimii 4,7-tuumainen S-LCD3-näyttöpaneeli, jonka resoluutio on 1 080 x 1 920 pikseliä. Toisin sanoen sen pikselitiheys on 469 PPI. Puhelimessa on 2 300 mAh Li-polymeeriakku, joka ei ole vaihdettavissa. Mallissa ei ole muistikorttipaikkaa, mutta siinä on sisäistä muistia 32 gb. Puhelimessa on kaksi kameraa: takaosassa neljän megapixelin Ultrapixel-kamera ja 2 megapixelin etukamera. Mallin värivaihtoehdot ovat hopea, musta, kultainen, punainen ja sininen. One (M7) Luokka:Vuoden 2013 matkapuhelimet
Petri Möller

Petri Juhani Möller (s. 1964 Kokkola) on kokkolalainen laulaja, lauluntekijä ja runoilija. Hän oli laulajana ja lauluntekijänä 1980-luvulla Claudia- yhtyeessä, jonka tunnetuin kappale on "Korallia". Möller on julkaissut kolme sooloalbumia ja yhden runokokoelman. Vuonna 2019 Möller sai aivoinfarktin kotonaan Kokkolassa, mikä pakotti hänet sairaseläkkeelle postinkantajan ammatistaan. Sairaus pakotti luopumaan myös kitaran soittamisesta. == Runokokoelma == * Kaiken yllä epäilyksen varjo; Länsirannikko, 1991; ISBN 952-9505-03-5 == Diskografia == ===Albumit=== * * * ===EP=== * http://www.fono.fi/Dokumentti.aspx?culture=fi&ID;=a39e913f-cc4a-4936-b2c3-db2795754d99 == Lähteet == == Aiheesta muualla == * Petri Möller Facebookissa * * * Luokka:Suomalaiset laulajat Luokka:Suomalaiset lauluntekijät Luokka:Vuonna 1964 syntyneet Luokka:Elävät henkilöt Luokka:Suomalaiset säveltäjät Luokka:Suomalaiset sanoittajat Luokka:Suomalaiset runoilijat
Simona de Silvestro

Simona de Silvestro (s. 1. syyskuuta 1988 Thun, Sveitsi) on sveitsiläinen moottoriurheilija. Hän ajoi Formula E -sarjassa kaudella 2015–16 Andrettin tallissa. == Ura == De Silvestro aloitti kilpailemisen kartingissa vuonna 2002. Vuonna 2005 hän siirtyi Italian Formula Renault-sarjaan. Seuraavana vuonna hän kilpaili Yhdysvaltain Formula BMW-sarjassa. Vuodeksi 2007 de Silvestro siirtyi ajamaan Atlantic Championship-sarjaan. Hän ajoi sarjassa kolme kautta, ennen kuin siirtyi IndyCar Seriesiin HVM Racingin talliin kaudeksi 2010. Hän ajoi neljä kautta sarjassa, ajaen yhden nopeimman kierroksen ja sijoittuen kerran, kaudella 2013 toiseksi. Hänen paras yhteissijoituksensa oli 13, sekin kaudella 2013. === Formula 1 (2014) === Helmikuussa 2014 de Silvestro siirtyi Sauberin Formula 1-tallin testikuljettajaksi. Sauberin tarkoitus olisi ajattaa häntä niin, että hän olisi valmis olemaan tallin kilpakuljettaja kaudella 2015. Hän ajoi huhtikuussa 2014 ensimmäiset testinsä Sauberin vuoden 2012 autolla. Myöhemmin taloudellisten vaikeuksien takia de Silverstro ei päässyt koskaan kilpailemaan F1-luokassa. === Formula E (2015–2016) === De Silvestro ajoi ensimmäiset kilpailunsa Formula E:ssä sarjan debyyttikaudella osallistuttuaan kauden päätösviikonloppuun Lontoossa Andretti-tallin kuljettajana. Hän ei saanut kahdessa kilpailussa pisteitä. De Silvestro jatkoi Andrettilla kaudella 2015–16 sijoittuen sarjassa 18. sijalle ja saavuttaen neljä pistettä kauden aikana. Hänestä tuli myös historian ensimmäinen naiskuljettaja, joka saavutti pisteitä Formula E -sarjan kilpailussa. === Supercars ja paluu IndyCariin === Formula E -uransa jälkeen de Silvestro siirtyi australialaiseen Supercars- sarjaan vuonna 2015. Tammikuussa 2021 uutisoitiin, että de Silvestro tekee paluun IndyCariin, jossa ajaa Paretta Autosportin autolla. ==Formula E -tilastoja== Kausi Talli 1 2 3 4 5 6 7 8 9 10 11 Pisteet Sijoitus 2014–15 Andretti BEI PUT PDE BNA MIA LBH MON BER MOS LON 11 LON 12 0 27. 2015–16 Andretti BEI Kesk. PUT 13 PDE 11 BNA 14 MEX 14 LBH 9 PAR 15 BER 9 LON 11 LON Kesk. 4 18. == Lähteet == == Aiheesta muualla == * http://simonadesilvestro.com/about.html Luokka:Sveitsiläiset autourheilijat Luokka:Formula E -kuljettajat Luokka:Vuonna 1988 syntyneet Luokka:Elävät henkilöt
Von Ahnska magasinet

Von Ahnska magasinet on satamavarasto, joka sijaitsee Storgatanilla Uumajassa, Ruotsissa. Varasto oli alun perin puunavetta, jonka everstiluutnantti Ludwig August von Hedenberg rakensi vuonna 1887. Seuraavana vuonna Uumajassa oli tulipalo, mutta navetta säilyi ehjänä. Saman vuoden aikana kauppias Johan Viktor von Ahn osti sen itselleen. Hän laajensi rakennusta kohti Uumajanjokea Carl Fridolf Engelbert Sandgrenin piirustusten mukaan. Nykyään rakennus on Umeå Energin omistuksessa, jonka pääkonttori sijaitsee Von Ahnska magasinetin ja Gamla bankhusetin välissä. Vuodesta 1980 rakennus on ollut kulttuuriperintörakennus. == Lähteet == == Aiheesta muualla == Luokka:Uumajan rakennukset ja rakennelmat
Moottoripyöräilyn Imolan Grand Prix

Imolan Grand Prix oli ratamoottoripyöräilyn MM-sarjan osakilpailu. Se ajettiin neljä kertaa vuosina 1996-1999 Italian Imolan moottoriradalla. ==Voittajat== motogp.com * Statistics Vuosi Rata 125 cc 125 cc 250 cc 250 cc 500 cc 500 cc Raportti Vuosi Rata Ajaja Pyörä Ajaja Pyörä Ajaja Pyörä Raportti 1996 Imola Masaki Tokudome Aprilia Ralf Waldmann Honda Mick Doohan Honda Raportti 1997 Imola Valentino Rossi Aprilia Max Biaggi Honda Mick Doohan Honda Raportti 1998 Imola Tomomi Manako Honda Valentino Rossi Aprilia Mick Doohan Honda Raportti 1999 Imola Marco Melandri Honda Loris Capirossi Honda Àlex Crivillé Honda Raportti ==Lähteet== Imola Luokka:Italian moottoriurheilu Luokka:Imola
Moottoripyöräilyn Aragonian Grand Prix

Aragonian Grand Prix on ratamoottoripyöräilyn MM-sarjan osakilpailu. ==Voittajat== motogp.com * Statistics Vuosi Rata Moto3 Moto3 Moto2 Moto2 MotoGP MotoGP Raportti Vuosi Rata Ajaja Pyörä Ajaja Pyörä Ajaja Pyörä Raportti Motorland Aragon Álex Rins KTM Nicolás Terol Suter Marc Márquez Honda Raportti Motorland Aragon Luis Salom Kalex-KTM Pol Espargaró Kalex Dani Pedrosa Honda Raportti Vuosi Rata 125 cc 125 cc Moto2 Moto2 MotoGP MotoGP Raportti Motorland Aragon Nicolás Terol Aprilia Marc Márquez Suter Casey Stoner Honda Raportti Motorland Aragon Pol Espargaró Derbi Andrea Iannone Speed Up Casey Stoner Ducati Raportti ==Lähteet== *
Kesä kartsalla (televisioelokuva)

Kesä kartsalla on suomalainen televisioelokuva vuodelta 1982. Se on Hannele Ruotsalon dramatisointi Liisi Hietasen samannimisestä romaanista vuodelta 1976. Yle TV1:n lasten- ja nuortentoimituksen tuottaman elokuvan on ohjannut Timo Martinkauppi. == Juoni == 13-vuotiaan Sakun iäkäs kasvattiäiti joutuu sairaalaan, ja Sakun on mentävä kesäloman alkaessa lastenkotiin. Pian hänen oma äitinsä suostuukin ottamaan pojan väliaikaisesti kotiinsa Helsingin Kallioon. Siellä Saku saa hoitaakseen pienen velipuolensa Köpin sillä aikaa kun äiti ja isäpuoli käyvät töissä. Veljeksistä tulee hyvät kaverit, ja Köpin ensimmäinen sana on ”Veikka”. Äiti ei kuitenkaan halua kertoa ystävilleen vanhemmasta lapsestaan, vaan vieraiden tullessa kylään Saku laitetaan piiloon yläkomeroon. Kun kasvattiäidin terveydentila heikkenee entisestään, Saku palaa hänen luokseen mutta tietää, että voi milloin tahansa mennä tapaamaan velipuoltaan ja oikeaa äitiään. == Rooleissa == == Vastaanotto == ”Kesä kartsalla on suorastaan poikkeuksellisen viitseliästä työtä monilta osasiltaan”, kirjoitti Helsingin Sanomien tv-arvostelija Jukka Kajava. ”Martinkaupin ohjaus kiinnittää huomiota kuvien kertovuuteen. Kari Sorsan kuvaus elokuvan valaistusta myöten ja Antero Honkasen äänitys lataavat tulokseen artistisen ilmaisuvoiman.” Kajava kehui myös nuoren Samuel Franckin roolityötä pääosassa. == Lähteet == == Aiheesta muualla == *Elokuva katsottavissa Yle Areenassa Luokka:Suomalaiset televisioelokuvat Luokka:Vuoden 1982 suomalaiset elokuvat Luokka:Suomalaiset romaaneihin perustuvat elokuvat Luokka:Suomalaiset lastenelokuvat
Matteo Vitaioli

Matteo Giampaolo Vitaioli (s. 27. lokakuuta 1989) on sanmarinolainen jalkapalloilija, joka on kotimaansa lisäksi pelannut Italiassa. Hän on pelipaikaltaan hyökkääjä. Hän on eniten otteluita San Marinon maajoukkueessa pelannut jalkapalloilija. Vitaioli on edustanut urallaan kymmentä seuraa. Tunnetuin näistä on Serie A:ssa pelannut Empoli, jota Vitaioli edusti kaudella 2005–2006 pelaamatta kuitenkaan yhtään ottelua. Hänen muita seurojaan ovat olleet San Marino, ASD Cagliese, Real Montecchio, PD Castellarano, FC Fiorentino, Sammaurese, Tropical Coriano, jossa hän on pelannut pisimpään, SS Pennarossa ja SP La Fiorita. Vitaioli on pelannut San Marinon maajoukkueessa kesäkuun 2023 loppuun mennessä 84 ottelua ja tehnyt yhden maalin, syyskuussa 2015 EM-karsintaottelussa Liettuaa vastaan. Hän pelasi ensimmäisen maaottelunsa lokakuussa 2007. Myös Matteo Vitaiolin veli Fabio Vitaioli on maajoukkuejalkapalloilija. == Lähteet == Luokka:Sanmarinolaiset jalkapalloilijat Luokka:Vuonna 1989 syntyneet Luokka:Elävät henkilöt
Keita Baldé Diao

Keita Baldé Diao (s. 8. maaliskuuta 1995 Arbúcies, Espanja) on espanjalais- senegalilainen jalkapalloilija, joka kuuluu Ligue 1:ssä pelaavan AS Monacon miehistöön. Kaudella 2018–2019 hän pelasi lainasopimuksella italialaisessa Interissä. Molempijalkainen Diao on pelipaikaltaan hyökkääjä. Diao on FC Barcelonan junioriakatemian kasvatti. == Seurajoukkueura == FC Barcelonan nuorisojoukkueissa vuoteen 2011 asti pelannut Diao siirtyi vuonna 2011 SS Lazioon, vaikka myösReal Madrid ja Manchester United olivat kiinnostuneita hänestä. Hän teki debyyttinsä edustusjoukkueessa vuonna 2013 Chievo Veronaa vastaan. Myöhemmin hän teki myös debyyttinsä Eurooppa-liigassa. Kaudella 2013-2014 Diao oli yksi Lazion avainpelaajista. == Maajoukkueura == Diao teki maajoukkuedebyytin Senegalin maajoukkueessa 26. maaliskuuta 2016 Nigeriä vastaan. Ottelu päättyi Senegalin 2-0 voittoon. Diao pelasi ottelussa 6 minuuttia ja sai varoituksen ottelun viimeisellä peliminuutilla. Espanjassa syntynyt Diao olisi voinut valita edustavansa Senegalin sijaan Espanjaa maajoukkuetasolla. Hän valitsi kuitenkin vanhempiensa kotimaan Senegalin. == Lähteet == * http://www.transfermarkt.co.uk/en/keita-balde- diao/profil/spieler_238752.html Luokka:Espanjalaiset jalkapalloilijat Luokka:Senegalilaiset jalkapalloilijat Luokka:Elävät henkilöt Luokka:Vuonna 1995 syntyneet
Shine (kappale)

Shine on venäläisen duo Tolmachevy Sistersin kappale, jolla he edustivat Venäjää vuoden 2014 Eurovision laulukilpailussa. Kappaleen sanoittajiin kuuluu tunnettu venäläinen laulaja, Filipp Kirkorov. ”Shine” julkaistiin 19. maaliskuuta 2014 ja sen musiikkivideo 25. maaliskuuta. Kappaleesta on myös venäjänkielinen versio, jonka nimi on ”Polovina”. Duo on aikaisemmin osallistunut myös Lasten Eurovision laulukilpailuun, jonka se voitti vuonna 2006. Kappale kilpaili laulukilpailun ensimmäisessä semifinaalissa, jossa se sai 67 pistettä, sijoittui kuudenneksi ja pääsi finaaliin. Finaalissa se sai 89 pistettä ja sijoittui seitsemänneksi. ==Lähteet== Luokka:Vuoden 2014 euroviisuedustuskappaleet Luokka:Venäjän euroviisuedustuskappaleet
Twin Twin

Twin Twin on ranskalainen yhtye, joka edusti maataan vuoden 2014 Eurovision laulukilpailussa kappaleella Moustache. Yhtyeen jäsenet ovat Lorent Idir, François Djemel sekä Patrick Biyik. == Diskografia == === Albumit === * * === Singlet === * * * * == Lähteet == * http://www.twintwin.fr/ Luokka:Ranskalaiset yhtyeet Luokka:Vuoden 2014 euroviisuedustajat Luokka:Ranskan euroviisuedustajat
Timo Martinkauppi

Timo Olavi Martinkauppi (Kuolinilmoitus. Helsingin Sanomat 14.3.2021, s. C 15.) oli suomalainen lavastaja, näyttelijä ja televisio-ohjaaja. Martinkauppi toimi lavastajana muun muassa elokuvissa Rakastunut rampa (1975) ja Isännät ja isäntien varjot. Hän näytteli sivuosia noin kymmenessä suomalaisessa teatteri- ja televisioelokuvassa. Martinkauppi toimi ohjaajana muun muassa televisioelokuvissa Aimo Kanerva – mies maisemassa (1977) ja Kesä kartsalla (1982) sekä avoimen runokilpailun pohjalta syntyneessä televisiosarjassa Suomen kansa runoilee (1977).Landström, Rita: Suomen kansa runoilee: Työn kiitos. Yle Elävä Arkisto 6.8.2007. Viitattu 4.5.2014. Martinkauppi oli mukana perustamassa Ryhmäteatteria sekä teatteritekniikan kehitystä edistävän OISTAT- järjestön (Organisation Internationale des Scénographes, Techniciens et Architectes de Théâtre) Suomen-osastoa.Ryhmäteatteri täyttää 40 vuotta. Helsingin Sanomat 24.1.2007. Viitattu 4.5.2014.Tietoa. Suomen Oistat-keskus. Viitattu 4.5.2014. Timo Martinkaupin puoliso oli näyttelijä Irma Martinkauppi 1964–1973. ==Lähteet== ==Aiheesta muualla== *Timo Martinkaupin muistokirjoitus Helsingin Sanomissa. Luokka:Suomalaiset lavastajat Luokka:Suomalaiset näyttelijät Luokka:Suomalaiset televisiokäsikirjoittajat Luokka:Suomalaiset televisio-ohjaajat Luokka:Vuonna 1941 syntyneet Luokka:Vuonna 2021 kuolleet
Otavan toimitalo

__NOTOC__ Otavan toimitalo on Helsingin Uudenmaankatu 10:ssä sijaitseva, arkkitehtien Karl Lindahlin ja Valter Thomén suunnittelema jugendtyylinen rakennus, jossa toimii kustannusyhtiö Otavan pääkonttori. Talo on valmistunut 1906, ja se on yksi harvoja Helsingin keskustan rakennuksia, jotka ovat edelleen rakennuttajansa omistuksessa ja alkuperäisessä käytössä. ==Julkisivu== Talon erikoisesta julkisivusta osa on verhoiltu hiomattomalla harmaalla graniitilla, osa on rapattu. Graniittijulkisivusta tuli jugendin aikana arkkitehtien suosikki, koska sen katsottiin viittaavan suomalaiskansalliseen alkuvoimaan ja keskiajan kirkkorakentamiseen. Sen vuoksi graniittipinta jätettiin karkeaksi. Ensimmäinen Helsinkiin valmistunut luonnonkivestä tehty julkisivu oli vakuutusyhtiö Pohjolan toimitalossa Aleksanterinkadulla vuonna 1892. Sitä seurasivat kansallismuseo, kansallisteatteri ja rautatieasema. Lindahlin ja Thomén edellinen graniittirakennus, Polyteknikkojen talo eli Vanha Poli, valmistui Lönnrotinkadulle 1903. Kadunvarsilla graniittitalo erottui naapuritaloista muita arvokkaamman näköisenä. Otavan talon julkisivu on epäsymmetrinen ja geometrinen. Se koostuu kolmiopäädyistä, neliönmuotoisista ikkunoista ja ympyräaiheista. Keskellä on koristeparveke. Julkisivu sisältää useita koristeaiheita, joista Lindahlin muutkin talot tunnetaan. Pääoven yläpuolella on mosaiikki, jossa on tyylitelty tähtikuvio ja sana Otava. Pääoven portaalia kiertää kivinen vyökoriste, jonka esittää mehiläisiä. Talon julkisivun kello on vuodelta 1926. ==Viereiset talot== Viereiselle tontille, Uudenmaankatu 12:een, Otava rakennutti muutaman vuoden kuluttua kirjapainon. Talojen julkisivut on yhdistetty niin, että niiden rajaa ei helposti huomaa. Kirjapainotaloon ei käytetty paljon graniittia, mutta yhtenäisyyden vuoksi sitä sijoitettiin hiukan sen alaosiin. Kirjapainon sisäänkäynti on romaaniseen tyyliin viittaava. Kirjapaino siirrettiin melko pian pois, ja tilat muutettiin toimistoiksi. Myös toisen puolen naapuritalo, Uudenmaankatu 8, on Otavan rakennuttama ja Lindahlin suunnittelema. Se on valmistunut 1924.Reenpää, s. 25–30. ==Talon sisäosat== Talon sisustus uusittiin 1920-luvun laajennuksen yhteydessä. Vanhat jugendhuonekalut väistyivät, ja tilalle tuli pelkistettyä klassismia. Luontoaiheiden tilalle tuli korkeakulttuurisia kuva-aiheita. Johtajien huoneisiin sijoitettiin upottavia nahkatuoleja. Vuonna 1925 yhtiö työllisti 347 henkeä, joista suurin osa työskenteli toimitalossa. Vuosikymmenen lopussa työtapoja ryhdyttiin kuitenkin uudistamaan ja väkeä vähentämään. Uusia työhuoneita rakennettiin, ja vanhan puolen tiloista avattiin kulkuaukkoja painotalon puolelle. Kassaosastolle hankittiin 1920-luvulla suuri palvelutiski. Myös nämä muutokset ovat Lindahlin suunnittelemia.Reenpää, s. 32–36. Nykyisin talon sisäosat ovat esillä silloin, kun toimittajat raportoivat Otavan salissa pidetyistä tiedotustilaisuuksista. Kassaosasto on nykyisin suojelukohde, joka on vain vähäisessä käytössä. == Lähteet == == Aiheesta muualla == Luokka:Otava Luokka:Helsingin suojellut rakennukset Luokka:Punavuori Luokka:Helsingin jugendrakennukset Luokka:Helsingin toimistorakennukset
Folkbladet (Västerbotten)

Folkbladet, aikaisemmalta nimeltään Västerbottens Folkblad, on ruotsalainen sanomalehti. Se on perustettu vuonna 1917 ja sen julkaisupaikka sijaitsee Uumajassa. Sanomalehden pääasiallinen levikkialue koostuu Västerbottenin läänistä. Lehti ilmestyy viikon jokaisena päivänä lukuun ottamatta sunnuntaita. Vuonna 2013 lehden levikki oli 9 700. 18\. huhtikuuta 2012 Västerbottens Folkblad -nimellä tunnettu lehti vaihtoi nimensä Folkbladetiksi. Samalla muutettiin lehden muotoa ja rakennetta. == Lähteet == == Aiheesta muualla == * Folkbladetin kotisivut Luokka:Ruotsalaiset sanomalehdet Luokka:Uumajan kunta
TEO (laulaja)

Juri Vaštšuk (s. 24. tammikuuta 1983), tunnetaan paremmin taiteilijanimellä Teo (tai TEO), on valkovenäläinen laulaja, joka edusti maataan vuoden 2014 Eurovision laulukilpailussa kappaleellaan Cheesecake. Vaštšuk sijoittui kilpailun finaalissa kuudenneksitoista. Hän osallistui myös vuoden 2009 Valko- Venäjän euroviisukarsintaan yhdessä Anna Blagovan kanssa kappaleella "Behind". == Lähteet == ==Aiheesta muualla== Luokka:Valkovenäläiset laulajat Luokka:Valko-Venäjän euroviisuedustajat Luokka:Vuoden 2014 euroviisuedustajat Luokka:Vuonna 1983 syntyneet Luokka:Elävät henkilöt
Folkbladet

Folkbladet on useiden sanomalehtien nimi: * Folkbladet (Västerbotten), Uumaja * Folkbladet (Östergötland), Norrköping * Folkbladet för Västmanland (1959–1966), Västerås * Folkbladet Jönköping (1992–2010), Jönköping * Svenska folkbladet (1905–1918), Göteborg * Svenska folkbladet för folk och kyrka (1952–1958), Göteborg * Österbottens Folkblad, myöhemmin Folkbladet (1908–1923), Vaasa
Tick-Tock (Marija Jaremtšukin kappale)

Tick-Tock on ukrainalaisen laulajan Marija Jaremtšukin kappale, jolla hän edusti Ukrainaa vuoden 2014 Eurovision laulukilpailussa. Yaremchuk valittiin edustamaan maataan 21. joulukuuta 2013. Ukraina oli ensimmäinen maa, joka valitsi edustajansa kilpailuun. Laulaja on itse säveltänyt kappaleen ja hän osallistui myös sen sanoittamiseen. Laulun pääviesti esittäjän mukaan on, että elämän onnellisin hetki on se hetki, kun rakastuu Jaremtšuk selvitti tiensä semifinaalista finaaliin. Finaalissa hän sai 113 pistettä ja sijoittui kuudenneksi. == Lähteet == Luokka:Vuoden 2014 euroviisuedustuskappaleet Luokka:Ukrainan euroviisuedustuskappaleet
Kreikan kieli (täsmennyssivu)

Kreikan kieli voi tarkoittaa ainakin seuraavia asioita: * Kreikan kieltä yleisesti riippumatta sen kehitysvaiheesta. ** Nykykreikkaa eli kreikkaa, jota puhutaan nykyään virallisena kielenä Kreikassa ja Kyproksella. ** Muinaiskreikkaa eli antiikin kreikan kieltä. Käsite pitää usein sisällään kaikki nykykreikkaa edeltävät kielen vaiheet.
Liisi Hietanen

Liisi Helena Hietanen, (o.s. Niiranen; 26. helmikuuta 1929 Viipuri - 2023 Helsinki) oli suomalainen kahvilanpitäjä ja lasten- ja nuortenkirjailija.Hietanen, Liisi, Kirjasampo. Viitattu 4.5.2014.Hietanen, Liisi Helena, Suomen Kirjailijat 1945-1980, toimittaneet Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Hietanen sai valtion kirjallisuuspalkinnon 1972 kirjastaan Kananlento.Valtion kirjallisuuspalkinto , Lastenkirjainstituutti. Viitattu 30.6.2015. Romaanista Kesä kartsalla (1977) tehtiin vuonna 1982 samanniminen televisioelokuva.Petra Himberg: Kesä kartsalla, Yle Elävä arkisto 25.8.2008. Viitattu 4.5.2014. ==Teoksia== *Nuoruuden hurmassa (1966). *Kananlento (1971). ISBN 9513009408. *Kesä kartsalla (1977). ISBN 9510077798. *Pommi kassissa (1981). ISBN 9513055124. *Pehmis (1983). ISBN 9510120502. *Viiksikissa (1983). ISBN 9513057941. *Neljänkympin perjantai (1985). ISBN 9513062260. ==Lähteet== Luokka:Suomalaiset lasten- ja nuortenkirjailijat Luokka: Suomalaiset yrittäjät Luokka:Vuonna 1929 syntyneet Luokka:Vuonna 2023 kuolleet
Rekiretki (albumi)

Rekiretki on suomalaisen a cappella-yhtye Club for Fiven 7. marraskuuta 2007 julkaistu ensimmäinen joulualbumi ja järjestyksessään yhtyeen kolmas studioalbumi. Albumi nousi Suomen viralliselle albumilistalle viikolla 49/2007 sijalle 23 ja kolmannella viikollaan se saavutti parhaan sijoituksensa, 13. Yhteensä Rekiretki oli albumilistalla viisi viikkoa, jonka jälkeen se on ollut mid-price-listalla yhteensä yhdeksän viikkoa joulukuussa 2008 ja 2009. Rekiretki on yli 15 000 kappaleen myynnillään myynyt kultaa. == Kappaleet == *"Tonttujen joulu"-kappale on potpuri kappaleista "Hei hoo", "Nisse-polkka", "Tonttuparaati", Kilisee, kilisee kulkunen", "Kulkuset", "Joulukirkkoon", "Rekiretki", "Sinivuorten yö", "Kuuraparta", "Joulupukki matkaan jo käy", "Tonttupolkka", "Jouluaatto nyt herttainen", "Tonttujen jouluyö", "Helkkää pienet tiu'ut", "Tonttujen joulupolkka" ja "Rati-riti-ralla". == Arvostelut == * Savon Sanomat: ristiriitainen == Lähteet == Luokka:Vuoden 2007 joulualbumit Luokka:Club for Fiven albumit
Baptiste Gros

Baptiste Gros (s. 17. heinäkuuta 1990 Annecy, Ranska) on ranskalainen maastohiihtäjä, joka edustaa Les Dragons d'Annecy-seuraa. Hän on erikoistunut sprintteihin. Grosin valmentaja on Christophe Deloche. Gros voitti Ski Tour Canadalla maaliskuussa 2016 vapaan hiihtotavan sprintin Quebecissa. Yksittäisessä maailmancupin osakilpailussa hän on sijoittunut parhaimmillaan toiseksi joulukuussa 2015 Davosin vapaan sprintissä ja tammikuussa 2016 Planicassa vastaavassa kilpailussa. Kaudella 2013-2014 Gros sijoittui kolmanneksi Szlarska Poreban sprintissä Puolassa. Kaudella 2018-2019 hän oli kolmas vapaan hiihtotavan sprintissä Davosissa. Hän sijoittui sprintticupissa neljänneksi kaudella 2015–2016. Gros saavutti kultaa viestistä ja hopeaa sprintistä ja sekaparisprintistä vuoden 2011 talviuniversiadeista Erzurumista. Pyeongchangin olympialaisissa 2018 hän sijoittui perinteisen hiihtotavan sprintissä 12:nneksi. Seefeldin MM-kilpailuissa 2019 hän oli vapaan hiihtotavan sprintissä 14:s. Gros harrastaa moottoripyöräilyä. == Lähteet == * Luokka:Ranskalaiset maastohiihtäjät Luokka:Vuonna 1990 syntyneet Luokka:Elävät henkilöt
Hannele Ruotsalo

Hannele Kristiina Ruotsalo (o.s. Pulkkinen, s. 6. joulukuuta 1947 Kuhmoinen) on suomalainen dramaturgi ja teatteriohjaaja, joka on vuodesta 1985 toiminut Jyväskylän kaupunginteatterissa. Sitä ennen hän toimi viitisentoista vuotta freelancerinä Yleisradiossa.Valokeilassa: dramaturgi Hannele Ruotsalo , Jyväskylän kaupunginteatteri 2.9.2013. Viitattu 4.5.2014. Ruotsalo opiskeli Tampereen yliopiston draamastudion ohjaajalinjalla 1967–1971. Hän suoritti humanististen tieteiden kandidaattitutkinnon 1971 ja valmistui yhteiskuntatieteiden maisteriksi 1978. Ruotsalo sai vuonna 1982 Sokeain kuunnelmapalkinnon ohjauksestaan Kalkutta, minun Kalkuttani. Hän toimi Suomen Teatteriohjaajien Liiton hallituksen jäsenenä 1989–1990 ja on toiminut opettajana Suomen Teatterikoulussa ja Tampereen yliopistossa.Hannele Ruotsalo , Jyväskylän kaupunginkirjasto. Viitattu 4.5.2014. ==Töitä Yleisradiolle== *Pirkko Jaakola: Kummalliset, dramaturgia. Ohjaus Raili Rusto 1981. *Liisi Hietanen, Kesä kartsalla, dramaturgia. Ohjaus Timo Martinkauppi 1982. *Ove Magnusson: Eläkeläisten kapina, kuunnelmadramatisointi yhdessä Outi Vallen kanssa 1982. *Walentin Chorell: Kahdeksan peiliä, dramatisointi. Ohjaus Raili Rusto 1982. *Pirkko Jaakola: Salameno, dramatisointi. Ohjaus Raili Rusto 1982. *Maria Jotuni: Tohvelisankarin rouva, sovitus, 1983. *Else Breen: Poika aidan takana, dramatisointi 1985. *Mary Marck: Eevan luokka. Ohjaus Maija-Liisa Sutinen. 4-osainen televisiofilmi, Yleisradio 1986. *Marjatta, käsikirjoitus yhdessä Hannele Huovin kanssa. Ohjaus Raili Rusto 1988. *Kaarina Helakisa: Donna Hot, haaveratsastaja, dramaturgia. Ohjaus Raili Rusto 1989. *Jörn Donner: Angela ja ajan tuulet. Ohjaus Pekka Ruohoranta. 12-osaisen tv-sarjan osat 10–12, 1999. *Hannele Huovi: Atte ja Nysä-Putte, yhdessä Huovin kanssa. Ohjaus Eeva Pohjola 2002. ==Teatteritöitä== *Marja-Liisa Vartio: Hänen olivat linnut, dramatisointi ja ohjaus, Jyväskylän kaupunginteatteri. *Minna Canth, Sylvi, sovitus ja ohjaus, Jyväskylän kaupunginteatteri. *Reetta Nieminen: Soi kauniisti elämäni murheen laulu, dramaturgia ja ohjaus, Oulun kaupungin ja Madetojan juhlaviikkojen yhteistuotanto. *Leena Krohn: Ihmisen vaatteissa, dramatisointi ja ohjaus, Jyväskylän kaupunginteatteri. *Hannele Huovi: Ruhtinaan peili, käsikirjoitus yhdessä Huovin ja Maiju Sallaksen kanssa. Esitetty Jyväskylän kaupunginteatterissa. ==Kirjallisia teoksia== *Teatteri on tässä – Jyväskylän kaupunginteatteri 1961–2001, toimitustyö yhdessä Aila Lavasteen ja Sirkka Helken kanssa, Jyväskylän kaupunginteatteri 2001. ==Lähteet== Luokka:Suomalaiset teatteriohjaajat Luokka:Suomalaiset dramaturgit Luokka:Vuonna 1947 syntyneet Luokka:Elävät henkilöt Luokka:Suomalaiset käsikirjoittajat
Sivuttaisvierittävä peli

Sivuttaisvierittävä peli () on videopeli, jossa pelitoiminta on kuvattu puolikulmasta ja näytöllä olevat hahmot liikkuvat yleisesti ruudun vasemmasta kulmasta oikeaan kulmaan (tai harvoissa tapauksissa, oikealta vasemmalle) täyttääkseen tavoitteensa. Nämä videopelit käyttävät vieritystä tietokoneen näyttöteknologiassa. Siirtyminen yhden näytön tai flip-näytön grafiikoista vieritysgrafiikoihin Kolikkopelien kulta-aikana sekä kolmannen sukupolven pelikonsolien aikaan osoittautui keskeiseksi harppaukseksi pelisuunnittelussa, joka on verrattavissa 3D-grafiikkoihin siirtymiseen viidennellä sukupolvella. ==Lähteet== Luokka:Tietokonegrafiikka Luokka:Videopelikäsitteet
Running (kappale)

Running on unkarilais-yhdysvaltalaisen laulajan András Kállay-Saundersin kappale, jolla hän edusti Unkaria vuoden 2014 Eurovision laulukilpailussa. "Running" valittiin edustuskappaleeksi 22. helmikuuta 2014. Laulajan mukaan kappale perustuu tositapahtumiin. Se kertoo lapsiin kohdistuvasta perheväkivallasta. "Tämä ei ole tyypillinen rakkauslaulu, mutta emme saa unohtaa että sitä tapahtuu joka päivä, joka paikassa.", Kállay-Saunders sanoi. András Kállay-Saunders pääsi 6. toukokuuta pidetystä ensimmäisestä semifinaalista Eurovision laulukilpailun 10. toukokuuta 2014 käytyyn finaaliin. Kappale sijoittui finaalissa viidenneksi. Kyseessä on Unkarin euroviisuhistorian toiseksi paras sijoitus. Kisan voitti itävaltalainen Conchita Wurst. ==Listasijoitukset== Lista (2014) Paras sijoitus Unkari 6 ==Lähteet== Luokka:Vuoden 2014 euroviisuedustuskappaleet
Maicol Rastelli

Maicol Rastelli (s. 28. huhtikuuta 1991) on italialainen maastohiihtäjä, joka edustaa kotimaansa Polisportiva Le Prese-seuraa. Hän kilpaili ensimmäistä kertaa maastohiihdon maailmancupissa joulukuussa 2013 ja maaliskuussa 2014 hän saavutti ensimmäisen palkintosijoituksensa ollen kolmas Drammenin sprintissä. Hän osallistui myös 2013–14 Tour de Skille jättäen sen kesken. Rastelli sijoittui alle 23-vuotiaiden MM-kilpailuissa 2014 vapaan hiihtotavan sprintissä neljänneksi ja perinteisen 15 kilometrillä viidenneksi. Falunin MM- kilpailuissa 2015 hän oli perinteisen hiihtotavan sprintissä 15:s. == Lähteet == * http://www.fis-ski.com/cross-country/athletes/athlete=rastelli- maicol-156943/ Luokka:Italialaiset maastohiihtäjät Luokka:Vuonna 1991 syntyneet Luokka:Elävät henkilöt
Papers, Please

Papers, Please on indie-videopelikehittäjä Lucas Popen kehittämä pulmapeli, joka julkaistiin 8. elokuuta 2013 Microsoft Windowsille ja OS X:lle. Pelistä julkaistiin 14. helmikuuta 2014 myös versio Linuxille, 12\. joulukuuta 2014 iOS:lle ja 12. joulukuuta 2017 PlayStation Vitalle. == Pelaaminen == Peli sijoittuu kuvitteelliseen Arstotzkan valtioon, jonka rajalla pelaaja työskentelee passintarkastajana. Ideana on tarkastaa kaikkien maahantulijoiden maahantulodokumentit sääntöjen mukaan ja joko hyväksyä tai hylätä ne. Tarkistettavana on aluksi passi, mutta myöhemmin tarkastettavaksi tulevat myös maahantulolupa, henkilökortti ja muita asiakirjoja. Niinpä pelin vaikeustaso kasvaa hiljalleen. Pelaaja ansaitsee rahaa onnistumisensa mukaan. Pelaajalla on perhe, jolle kuuluu jokaisen työpäivän jälkeen ostaa ruokaa, lääkkeitä ja lämpöä. == Vastaanotto == {{Videopeliarviot | Metacritic = 85/100 | EuroGamer = 9/10 | Edge = 9/10 | GameSpot = 8/10 | PCGamerUS = 87/100 | PCPowerPlay = | PCZone = | Pelit = 89/100 | Pelaaja = 9/10 | Play = | Polygon = 8/10 | rev1 = | rev1Score = | award1Pub = | award1 = | award2Pub = | award2 = | award3Pub = | award3 = | award4Pub = | award4 = |style = |align = }} Papers, Please sai kriitikoilta hyvän vastaanoton. Arviointeja kokoavalla Metacritic-sivustolla se on saanut 85 pistettä sadasta. Erityisesti on kehuttu pelin mekaniikan tarjoamaa uppoutumista sekä pelin aikaansaamia vahvoja tunnereaktioita. == Lähteet == == Aiheesta muualla == * Virallinen sivusto * Papers, Please Wiki Wikia. Luokka:1980-luvulle sijoittuvat videopelit Luokka:Vuoden 2013 videopelit Luokka:Indie-videopelit Luokka:Pulmapelit Luokka:Windows-pelit Luokka:Mac OS -pelit Luokka:Linux-pelit Luokka:IOS-pelit Luokka:PlayStation Vita -pelit
Kyösti Hämäläinen

Kyösti Hämäläinen (s. 16. syyskuuta 1945 Helsinki) on suomalainen entinen ralliautoilija. Hämäläinen on yksi eniten Suomen-mestaruuksia rallissa voittaneita kuljettajia, ja kaiken kaikkiaan hänellä on SM-voittoja tilillään 13 vuosina 1973–1986.http://www.rallism.fi/sarja/voittajat/ MM-sarjassa Hämäläinen kilpaili 19 osakilpailussa onnistuen myös voittamaan Jyväskylän MM- rallin vuonna 1977. Rallin ajamisen aktiivisesti Hämäläinen lopetti vuonna 1988, minkä jälkeen hän innostui golfin peluusta. Golfissa hän on saavuttanut kolme senioreiden Suomen-mestaruutta, vuosina 2002, 2004 ja 2007.http://terveyshymy.fi/artikkelit/kyosti-hamalainen-on-jo-16-kertainen- suomen-mestari == Lähteet == Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1945 syntyneet Luokka:Elävät henkilöt
Anarkistimartat

Anarkistimartat on suomalainen vuonna 2007 perustettu marttayhdistys. Sen toiminta pohjautuu Marttaliiton sääntöjen ohella joihinkin anarkismin ihanteisiin. Yhdistys on myös Marttaliiton jäsen. Anarkistimartoilla on toimintaa Helsingissä ja Rovaniemellä. Jäseniä sillä oli vuonna 2011 noin 130. Perinteisen marttatoiminnan lisäksi Anarkistimartat harjoittaa yhteistyötä muun muassa erilaisten maahanmuuttaja- ja vammaisjärjestöjen kanssa. Omien sanojensa mukaan yhdistys tavoittelee "eri ihmisryhmien ja sukupuolten keskinäistä tasa-arvoa, hierarkioista ja rakenteellisesta väkivallasta vapaata elämää, kulttuurin ja ilmaisun vapautta ja moninaisuutta, sekä ihmisten yhteiseloa sopusoinnussa luonnon kanssa." Vuonna 2024 Anarkistimarttojen Uudenmaan toiminnassa oli mukana yli 300 henkilöä. == Lähteet == *Anarkistimarttojen kotisivut ===Viitteet=== Luokka:Suomalaiset naisjärjestöt Luokka:Anarkistiset järjestöt Luokka:Anarkismi Suomessa Luokka:Anarkistiset toimintaryhmät Suomessa
Silent Storm

Silent Storm on norjalaisen laulajan Carl Espenin kappale, jolla hän edusti Norjaa vuoden 2014 Eurovision laulukilpailussa. Espen valittiin edustajaksi 15. maaliskuuta 2014. Laulajan mukaan kappaleen teema on suru. Laulun teki Espenin serkku, Josefin Winther. Hän sai inspiraation kappaleeseen sen esittäjästä. "Tunsin, että hänen sisällään oli jotain, joka halusi tulla ulos sieltä", hän kertoi haastattelussa. Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 26. maan joukosta 8. sijalle. ==Lähteet== Luokka:Vuoden 2014 euroviisuedustuskappaleet Luokka:Norjan euroviisuedustuskappaleet